
LIETUVOS RESPUBLIKOS SEIMO KANCELIARIJOS
TEISĖS DEPARTAMENTAS

IŠVADA
DĖL LIETUVOS RESPUBLIKOS NEPAPRASTOSIOS PADĖTIES ĮSTATYMO 
NR. IX-938 2, 13, 15, 16, 21, 22, 27 IR 28 STRAIPSNIŲ PAKEITIMO ĮSTATYMO PROJEKTO

2022-05-09 Nr. XIVP-1585
Vilnius

Įvertinę projekto atitiktį Konstitucijai, įstatymams, teisėkūros principams ir teisės technikos taisyklėms, teikiame šias pastabas.
1. Projekto pavadinime žodžiai „LIETUVOS RESPUBLIKOS“ dėstytini atskiroje eilutėje.
2. Projekto 1 straipsniu keičiamo įstatymo 2 straipsnio 4 dalyje apibrėžiamas terminas ,,Specialus leidimas“, taip pat projekto 4 straipsniu keičiamo įstatymo 16 straipsnio pavadinimas turėtų būti rašomi paryškintai.
3. Atsižvelgiant į projekto 3 straipsniu siūlomą keičiamo įstatymo 15 straipsnio 5 dalies pakeitimą, kartu atitinkamai reikėtų pakeisti ir keičiamo įstatymo 16 straipsnio 4 dalį, vietoj žodžių „administracijos direktoriams“ įrašant žodį „merams“.
4. [bookmark: _GoBack]Projekto 6 straipsnyje iš naujo dėstant visą keičiamo įstatymo 22 straipsnį, kartu dėstytinas ir jo pavadinimas (jis rašytinas paryškintai). Ši pastaba taikytina ir projekto 7 straipsnyje dėstomam keičiamo įstatymo 27 straipsniui.
5. Projekto 6 straipsniu keičiamo įstatymo 22 straipsnio 2 dalies formuluotėje „Respublikos Prezidentui, Seimo nariams, Vyriausybės nariams ir juos aptarnaujantiems valstybės tarnautojams“ pavartota sąvoka „aptarnaujantys“ yra teisiškai netiksli ir neaiški, todėl nuostatą reikėtų patikslinti.
6. Projekto 8 straipsnyje dėstant pakeitimo esmę formuluotė „1 dalies“ išbrauktina, nes keičiamo įstatymo 28 straipsnis nėra suskirstytas į dalis.

